Bolesť zubov a Crohnova choroba
Dobrý deň. Aké lieky na bolesť zubov môžem užívať pri crohnovej chorobe. Pár mesiacov som mal nalgesin na predpis,ale v lekárni mi odporučili rovnako účinný liek . Nepamätám. Nejaká alternatíva na nalgesin forte, flector.dakujem
Dobrý deň,
ďakujeme za Vašu otázku.
V prípade Crohnovej choroby sú pri bolesti vhodnou voľbou lieky s obsahom paracetamolu. Pri nedostatočnom účinku nie je vylúčené ani užívanie protizápalových liekov. Krátkodobo sú relatívne dobre tolerované a liečba zvyčajne prebieha bez vedľajších účinkov. S obsahom naproxénu (ako liek Nalgesin Forte) je dostupný voľnopredajný liek
Nalgesin S
, s obsahom diklofenaku (účinná látka lieku Flector Rapid) je dostupný liek
Flector 25 mg
. V obidvoch prípadoch je v liekoch rovnaká účinná látka, ako vo Vami uvádzaných liekoch viazaných na lekársky predpis, ale v nižšej sile.
Prajem skorú úľavu od ťažkostí.
S pozdravom
PharmDr. Veronika Kiabová